กฎกระทรวงกฎกระทรวงกำหนดหลักเกณฑ์ วิธีการและเงื่อนไขการขอใช้สิทธิในพันธุ์พืชใหม่การกำหนดค่าตอบแทนและระยะเวลาการใช้สิทธิในพันธุ์พืชใหม่พ.ศ. ๒๕๕๐[๑] อาศัยอำนาจตามความในมาตรา๔ และมาตรา ๓๗ แห่งพระราชบัญญัติคุ้มครองพันธุ์พืช พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ ออกกฎกระทรวงไว้ ดังต่อไปนี้ข้อ ๑ในกฎกระทรวงนี้สิทธิ หมายความว่า สิทธิในพันธุ์พืชใหม่คำขอ หมายความว่า คำขอใช้สิทธิในพันธุ์พืชใหม่ข้อ ๒ให้ผู้ประสงค์ขอใช้สิทธิยื่นคำขอต่อพนักงานเจ้าหน้าที่ ณ กรมวิชาการเกษตร กระทรวงเกษตรและสหกรณ์พร้อมด้วยเอกสาร หลักฐาน และรายละเอียด ดังต่อไปนี้(๑)หลักฐานแสดงว่าขณะยื่นคำขอไม่มีการขายส่วนขยายพันธุ์ของพันธุ์พืชใหม่หรือมีการขายส่วนขยายพันธุ์ดังกล่าวในปริมาณที่ไม่เพียงพอต่อความต้องการของประชาชนภายในราชอาณาจักรหรือมีการขายในราคาสูงเกินควร(๒)ข้อเสนอเกี่ยวกับวัตถุประสงค์ ระยะเวลา และสถานที่ที่ประสงค์จะขอใช้สิทธิพร้อมด้วยเหตุผลและหลักฐานหรือเอกสารประกอบข้อเสนอนั้น(๓)ข้อเสนอเกี่ยวกับค่าตอบแทนในการใช้สิทธิให้แก่ผู้ทรงสิทธิ(๔)รายละเอียดเกี่ยวกับแผนการผลิต ขาย จำหน่ายหรือนำเข้าส่วนขยายพันธุ์ของพันธุ์พืชใหม่ที่ขอใช้สิทธิและราคาขายสำหรับส่วนขยายพันธุ์ของพันธุ์พืชใหม่นั้นคำขอตามวรรคหนึ่งให้ใช้แบบที่อธิบดีกำหนดโดยประกาศในราชกิจจานุเบกษาข้อ ๓เมื่อได้รับคำขอแล้ว ให้พนักงานเจ้าหน้าที่ตรวจสอบคำขอ เอกสารหลักฐานและรายละเอียดที่เกี่ยวข้องให้แล้วเสร็จภายในสิบห้าวันนับแต่วันที่ได้รับคำขอถ้าเห็นว่าเอกสาร หลักฐานหรือรายละเอียดไม่ถูกต้องครบถ้วนให้แจ้งผู้ยื่นคำขอเพื่อส่งเอกสารหลักฐานหรือรายละเอียดเพิ่มเติมให้ถูกต้องครบถ้วนภายในสิบห้าวันนับแต่วันที่ได้รับแจ้งในกรณีที่ผู้ยื่นคำขอไม่ส่งเอกสารหลักฐาน หรือรายละเอียดภายในระยะเวลาที่กำหนด หรือส่งเอกสาร หลักฐาน หรือรายละเอียดภายในระยะเวลาที่กำหนดแต่พนักงานเจ้าหน้าที่ตรวจสอบแล้วเห็นว่าเอกสาร หลักฐานหรือรายละเอียดยังไม่ถูกต้องครบถ้วนให้พนักงานเจ้าหน้าที่สั่งไม่รับคำขอและแจ้งคำสั่งดังกล่าวให้ผู้ยื่นคำขอทราบภายในสิบห้าวันนับแต่วันที่ครบกำหนดระยะเวลาให้ส่งเอกสารหลักฐานหรือรายละเอียด หรือนับแต่วันที่ได้รับเอกสาร หลักฐาน หรือรายละเอียดเพิ่มเติมแล้วแต่กรณีข้อ ๔เมื่อพนักงานเจ้าหน้าที่ตรวจสอบแล้วเห็นว่า เอกสาร หลักฐานหรือรายละเอียดที่ส่งพร้อมคำขอตามข้อ ๓ วรรคหนึ่ง หรือเอกสาร หลักฐานหรือรายละเอียดที่ส่งเพิ่มเติมภายในระยะเวลาตามข้อ ๓ วรรคสอง ถูกต้องครบถ้วนแล้วให้แจ้งการยื่นคำขอพร้อมทั้งส่งสำเนาคำขอนั้นให้ผู้ทรงสิทธิทราบ และให้แจ้งด้วยว่าหากผู้ทรงสิทธิประสงค์จะโต้แย้งคำขอหรือประสงค์จะแสดงเอกสารหรือหลักฐานใดเพื่อพิสูจน์ข้อเท็จจริงตามมาตรา ๓๗ วรรคหนึ่ง ให้ส่งข้อโต้แย้งเป็นหนังสือพร้อมด้วยเอกสารหรือหลักฐานประกอบข้อโต้แย้งดังกล่าวมายังพนักงานเจ้าหน้าที่ภายในเก้าสิบวันนับแต่วันที่ได้รับหนังสือจากพนักงานเจ้าหน้าที่ในกรณีที่ข้อโต้แย้งตามวรรคหนึ่งเป็นเรื่องเกี่ยวกับค่าตอบแทนที่ผู้ขอใช้สิทธิเสนอให้ผู้ทรงสิทธิเสนอค่าตอบแทนและวิธีการจ่ายที่ต้องการมาด้วยข้อ ๕เมื่อพนักงานเจ้าหน้าที่ได้รับคำขอ เอกสาร หลักฐานหรือรายละเอียดที่ถูกต้องครบถ้วนหรือได้รับข้อโต้แย้งพร้อมด้วยเอกสารหรือหลักฐานประกอบข้อโต้แย้งแล้วหรือไม่มีข้อโต้แย้งตามข้อ ๔ ให้เสนอคำขอพร้อมความเห็นเบื้องต้นต่ออธิบดีเพื่อพิจารณาในการจัดทำความเห็นเบื้องต้นตามวรรคหนึ่งพนักงานเจ้าหน้าที่อาจเรียกผู้ขอใช้สิทธิผู้ทรงสิทธิหรือตัวแทนของบุคคลดังกล่าวมาให้ถ้อยคำเพื่อประกอบการพิจารณาได้ข้อ ๖เมื่ออธิบดีได้รับคำขอพร้อมทั้งความเห็นเบื้องต้นแล้วถ้าเห็นควรอนุญาตให้ใช้สิทธิให้อธิบดีเสนอความเห็นต่อคณะกรรมการเพื่อพิจารณาในกรณีที่คณะกรรมการเห็นควรให้ใช้สิทธิตามที่อธิบดีเสนอให้แจ้งคำสั่งอนุญาตให้ผู้ขอใช้สิทธิและผู้ทรงสิทธิทราบภายในสิบห้าวันนับแต่วันที่คณะกรรมการให้ความเห็นชอบในกรณีที่อธิบดีเห็นว่าไม่ควรอนุญาตให้ใช้สิทธิหรือในกรณีที่อธิบดีเห็นควรอนุญาตให้ใช้สิทธิแต่คณะกรรมการไม่ให้ความเห็นชอบให้แจ้งคำสั่งไม่อนุญาตให้ผู้ขอใช้สิทธิทราบภายในสิบห้าวันนับแต่วันที่อธิบดีมีคำสั่งไม่อนุญาตหรือนับแต่วันที่คณะกรรมการไม่ให้ความเห็นชอบ แล้วแต่กรณีข้อ ๗คำสั่งอนุญาตให้ใช้สิทธิต้องกำหนดค่าตอบแทน วัตถุประสงค์ระยะเวลาการใช้สิทธิและเงื่อนไขอื่นตามที่เห็นสมควรการกำหนดตามวรรคหนึ่งให้คำนึงถึง(๑)แผนการดำเนินการในการผลิต ขาย จำหน่ายหรือนำเข้าส่วนขยายพันธุ์ของพันธุ์พืชใหม่ของผู้ขอใช้สิทธิจะต้องมุ่งสนองความต้องการของประชาชนภายในราชอาณาจักร(๒)วัตถุประสงค์และระยะเวลาที่อนุญาตต้องไม่เกินกว่าพฤติการณ์อันจำเป็น(๓)ค่าตอบแทนที่กำหนดต้องพิจารณาถึงประโยชน์ได้เสียของผู้ทรงสิทธิและผู้ขอใช้สิทธิประกอบกันข้อ ๘อธิบดีโดยความเห็นชอบของคณะกรรมการอาจเพิกถอนคำสั่งอนุญาตให้ใช้สิทธิได้ในกรณีที่ผู้ได้รับอนุญาตให้ใช้สิทธิไม่ปฏิบัติตามหรือปฏิบัติไม่ถูกต้องเกี่ยวกับค่าตอบแทนวัตถุประสงค์ระยะเวลา และเงื่อนไขการใช้สิทธิที่ได้รับอนุญาตให้ไว้ ณ วันที่ ๒๓มกราคม พ.ศ. ๒๕๕๐ธีระ สูตะบุตรรัฐมนตรีว่าการกระทรวงเกษตรและสหกรณ์หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากมาตรา ๓๗แห่งพระราชบัญญัติคุ้มครองพันธุ์พืช พ.ศ. ๒๕๔๒ บัญญัติให้การกำหนดหลักเกณฑ์วิธีการ และเงื่อนไขการขอใช้สิทธิในพันธุ์พืชใหม่การกำหนดค่าตอบแทนและระยะเวลาการใช้สิทธิในพันธุ์พืชใหม่เป็นไปตามที่กำหนดในกฎกระทรวงจึงจำเป็นต้องออกกฎกระทรวงนี้วิชชุตา/ผู้จัดทำ๔ สิงหาคม ๒๕๕๔[๑] ราชกิจจานุเบกษาเล่ม ๑๒๔/ตอนที่ ๖๖ ก/หน้า ๕/๑๑ ตุลาคม ๒๕๕๐